ועדת העלייה, הקליטה והתפוצות, כנסת 25, פרוטוקול מספר 146, 2024-03-04 00:00

עודד פורר: שלום לכולם

עודד פורר:  אני מתכבד לפתוח את ישיבת ועדת העלייה, הקליטה והתפוצות בנושא העלאתם של בני המנשה

עודד פורר:  זו ישיבת מעקב בהמשך לדיונים שהתקיימו ב-2 בינואר וב-3 במרס 2024

עודד פורר:  בדיון האחרון שהתקיים בנושא נמסר כי 5,500 מבני המנשה ממתינים לעלייה לישראל

עודד פורר:  בחמש השנים האחרונות עלו 1,421 עולים מבני שבט המנשה

עודד פורר:  חלקם ממתינים באזורי סכסוך וקרבות שהם אינם חלק מכך

עודד פורר:  בדיון האחרון ביקשנו מנציגי משרד החוץ לבחון את מידת הסיכון שבה נמצאים בני המנשה באזורי ההמתנה ולגבש חוות דעת מקצועית בנושא

עודד פורר:       יענקל'ה מוסקוביץ', מנהל המו"פ ויו"ר הוועדה החקלאית מועצה אזורית רמת נגב, הציע בדיון לקלוט את הממתינים מבני המנשה בקליטה ישירה במועצה אזורית רמת נגב ודובר על הצורך הדחוף בשיפור קליטתם של בני המנשה שכבר נמצאים בארץ

עודד פורר:  משרד העלייה והקליטה אמור היה להציג תוכנית מסודרת להעלאתם של הממתינים וגם לשילוב משרדי הממשלה הרלוונטיים לשיפור קליטתם של בני המנשה שנמצאים כבר בארץ, ולפיכך התכנסנו כאן היום

עודד פורר:  נתחיל עם משרד החוץ

עודד פורר:  בבקשה

צבי חאוטה: יש לי בקשה

צבי חאוטה:  בפרוטוקול הקודם היה ציטוט לא נכון 

צבי חאוטה:  נכתב "הרגו שבעה בני מנשה" – זה לא נכון, לא התכוונתי ולא אמרתי את זה

צבי חאוטה:  הציטוט לא נכון ואת זה אני רוצה לתקן

עודד פורר: בסדר גמור, נרשם

עודד פורר:  תודה

מיכל וילר טל: משרד החוץ תומך וישתף פעולה עם כל פעולה לעלייתם של בני המנשה לארץ

מיכל וילר טל:  עם זאת, המשרד מבקש שהדבר יתבצע בפרופיל נמוך על מנת לשמר את היחסים הבילטרליים הטובים הקיימים עם הודו, המסייעת לנו בזירות חשובות ובמאמץ מלחמתי

מיכל וילר טל:  מדובר בסוגיה רגישה מאוד בציבוריות ובמערכת הפוליטית של הודו שנמצאת כרגע בשנת בחירות

מיכל וילר טל:  על בסיס כל המידע שיש ברשותנו – קונסול, קהילה, מודיעין – נכון להיום, הסכנה הנשקפת לקהילה הינה בעצימות נמוכה

מיכל וילר טל:  אני מדגישה, נכון להיום, לשעה זו

מיכל וילר טל:  הסכסוך הבין שבטי שמתנהל במחוז קשור בפריווילגיות ואינו מכוון כנגד קהילת בני המנשה

מיכל וילר טל:  עם זאת, המשרד ממשיך לנטר את המצב באופן שוטף ויוודא את ביטחונם של בני המנשה

מיכל וילר טל:  ככל שתהיה החרפה אנו נדאג לדווח על כך ולעשות פעולה

מיכל וילר טל:  תודה

עודד פורר: משרד העלייה והקליטה

משה פסל: שלום לכולם, צהריים טובים

משה פסל:  כמו שאמרנו גם בדיונים קודמים, אנחנו נחתום את זה כרגע בתוך הפרק הזה

משה פסל:  משרד העלייה והקליטה עסוק מאוד בחודשים האחרונים בסיום עבודת הוועדה הבין-משרדית

משה פסל:  אני חייב לומר שההירתמות של כל המשרדים היא לא פחות ממדהימה

משה פסל:  יש המון תובנות, המון רצון, המון למידה של הקהילה

משה פסל:  הוועדה ישבה למעלה מ-60 שעות עבודה, סיירנו בארץ, היינו גם בטבריה, פגשנו גם את בני המנשה המפונים מקרית שמונה שעברו לטבריה, גם את הקהילה בטבריה, נכנסנו לבתי עסקים, למדנו את כל מה שקשור לבני הקהילה

משה פסל:       ביום שני הקרוב נקיים את הדיון האחרון

משה פסל:  אני רוצה רק לסבר את האוזן בהקשר הזה

משה פסל:  הדיון הוא של מנהלי אגפים של כל המשרדים הרלוונטיים, יחד עם המשרד שלנו, כדי בסוף להוציא מכל מה שעשינו עד עכשיו את התוכנית המדויקת שתתאים לבני מנשה

משה פסל:  מדובר על תוכנית מאוד גדולה, מאוד רחבה, שתיטיב מאוד עם בני הקהילה שנמצאים פה בארץ, וממילא היא תיטיב באופן משמעותי עם הבאים לאחר מכן

משה פסל:       קודם כל היה חשוב לנו לומר שאנחנו ממש לקראת סיום

משה פסל:  נגיש את ההמלצות שלנו ב-15 במרס לשר, משם נצא להחלטת ממשלה בהקשר הזה ומשם נעבור לשלב העלייה שכבר נמצא על הפרק

משה פסל:  גם השר כבר אישר באופן עקרוני את נושא העלייה

משה פסל:  אנחנו בוחנים גם את הדברים האלה

משה פסל:  שוב, בהתאמה - - -     

עודד פורר: מה השר אישר בדיוק?      

משה פסל: השר אישר להיכנס למסלול עלייה

עודד פורר: של גיבוש החלטת הממשלה?      

משה פסל: של גיבוש החלטת ממשלה בהקשר של עלייה

משה פסל:  אנחנו באופן עקרוני – אני לא רוצה להיכנס לפרטים כי הכול בתוך השרוול ואני מאמין מאוד בעבודה השקטה, גם אחי השותפים מכירים את עמדתי, הם יודעים שעבודה שקטה בסוף מביאה תוצאות טובות, וזה גם מתחבר לרצון של משרד החוץ, ואני בהחלט מזדהה עם הרצון הזה

משה פסל:  יום ראשון אנחנו בסיור ברמת נגב יחד עם ראש המועצה וכל הצוות שלו

משה פסל:  הם היו אצלנו בפגישה מקדימה, מעבר לפגישה שהייתה פה

משה פסל:  אנחנו נהיה שם בפגישה נוספת כדי להאיץ את התהליך

משה פסל:       אגיד רק בנגיעה שמ-75 ימים של מרכז קליטה אנחנו מדברים על תקופה של חצי שנה, זה כבר בתוצאת מסקנות הוועדה, גם כדי להיטיב בכל נושא העברית, גם כדי לסיים את כל הנושא של הגיורים, גם לתת הזדמנויות שוות לדיור, שאנשים יוכלו להחליט בעצמם לאן ללכת לגור ולא להסליל אותם באופן לא נכון

משה פסל:  זה לפחות ממסקנות הוועדה

משה פסל:  אנחנו רואים שם הרבה מאוד דברים משמעותיים וטובים

משה פסל:       מעבר לזה, גם שתהיה דמות במשרד שתרכז, מנהל תחום מטעם בני מנשה בתוך המשרד שילווה את כל החלטת הממשלה הזו בפועל

משה פסל:  אנחנו רואים פה בשורה משמעותית מאוד בהקשר הזה

משה פסל:  עוד טיפה סבלנות של כולנו ואנחנו נראה תוצאות טובות

משה פסל:  אני חייב לומר שגם העלות הכספית היא פי שלושה ממה שהמדינה השקיעה עד היום, בטח בסדרי גודל האלה, ואנחנו שם כדי להצליח במהלך הזה

עודד פורר: איזה נציגים מהקהילה משתתפים בדיונים של הפורום הבין-משרדי?     

משה פסל: את הוועדה חילקנו לכמה חלקים

משה פסל:  היה מפגש רק של חברי הוועדה בפעם הראשונה

משה פסל:  בפעם השנייה עשינו סיור בעיר טבריה, הצטרפו מלווי העולים - - -     

עודד פורר: לא, אני שואל האם בדיונים שמתקיימים בתוך הוועדה יושבים נציגי קהילה?      

משה פסל: כחברי ועדה לא כי זו ועדה בין-משרדית, בין משרדי הממשלה

משה פסל:  הם מוזמנים, הוזמנו

עודד פורר: אני לא מדבר על מוזמנים לשמוע את דעתם, השאלה אם הם נמצאים בתוך הוועדה שמגבשת את התוכנית

משה פסל: במסגרת הדיונים - - -     

עודד פורר: אני לא סתם שואל את זה, משה

עודד פורר:  מכירים היטב את ההיסטוריה – ואתה יכול לשאול במשרד – של כל תוכניות החומש, למשל ליוצאי אתיופיה

עודד פורר:  בסוף הבינו שאי אפשר לשבת, ללכת, לבקר את הקהילה ואחר כך לשבת ולהחליט החלטות בשביל הקהילה

עודד פורר:  חייבים לשתף את בני הקהילה בתוך הליך קבלת ההחלטות

עודד פורר:  זה מה שנעשה בדרך החדשה

עודד פורר:  בדרך החדשה כולה, בכל הדיונים, בכל הוועדות של בני העדה האתיופית, ישבו נציגים רשמיים של הקהילה

עודד פורר:  לכן אני אומר לכם, גם אם לא עשיתם את זה עד עכשיו, גם כשאתם קובעים תוכנית, ללכת לפה, ללכת לשם, חשוב מאוד שיהיה נציג-שניים מתוך הקהילה, גם כדי לייצר את האמון הזה וגם כי באמת יש להם מה לתרום שם

משה פסל: אני יותר ממסכים וזה דבר שאנחנו עושים אותו

משה פסל: אתם לא עושים אותו

משה פסל: עשינו סקר ציבור, נציגי העמותות ישבו בדיונים של הוועדה

משה פסל:  בסיכום הוועדה שאנחנו נציג – וזה מה שאמרתי גם לעידית קודם – הם יוזמנו בשבוע הבא לדיון אצלי בהקשר הזה, נציג להם את הדברים, ככל שהם יעירו את הערותיהם אנחנו נקבל בשמחה

משה פסל:  אני באמת חושב שהתוכנית היא בשורה, בשורה משמעותית

עודד פורר: אני רק אגיד לך בהקשר הזה, עוד פעם מהיסטוריה של קליטה של קהילה אחרת – כל פורום שיצר תוכנית חשב שהיא בשורה

עודד פורר:  גם היו בה דברים טובים

עודד פורר:  בכל תוכנית יש דברים טובים

עודד פורר:  יכול להיות שגם כל התוכנית טובה

עודד פורר:  הלקח המרכזי – אני אומר את זה עוד פעם כלקח של הממשלה, זה ידע בתוך הממשלה, הממשלה מכירה את זה, היא עברה את זה

עודד פורר:  הרי, מה לעשות, כמה עובדים מבני המנשה יש במשרד הקליטה בדרגות בכירות?      

משה פסל: באף משרד ממשלתי

משה פסל:  זה גם יתוקן

עודד פורר: אז כשאתה אומר "הם לא במשרדי הממשלה" – בוודאי שהם לא, אז שמים אותם בוועדה כחברי ועדה

משה פסל: זה גם מה שאמרתי, שאחת ממסקנות הוועדה זה להכניס מנהל תחום בקהילות שילווה מטעם המשרד את הקהילה

עודד פורר: הקריאה שלי אליכם היא גם בשלב הזה, תודיעו שכחבר ועדה, חבר ועדה עם זכות הצבעה, עם הכול, כל מה שיש בוועדה

עודד פורר:  הוא יישב בכל הדיונים, אין סודות

עודד פורר:  זה לא שצריך איזשהו פורום שהוא סודי ואח"כ רק מזמינים

עודד פורר:  זה לא

עודד פורר:  יישב חבר ועדה בכל הדיונים

עודד פורר:  הרי גם אם הוא לא יסכים למשהו, או שהוא יבקש משהו והממשלה לא יכולה לתת, היא לא תיתן

עודד פורר:  אבל השקיפות הזו, השותפות הזאת, היא חשובה, היא קריטית

עודד פורר:  אני אומר לכם עוד הפעם, זה עוד לא מאוחר

עודד פורר:  שימו נציג, תגידו לבני הקהילה "זה הנציג"

עודד פורר:  גם אם לא תהיה להם הסכמה בסוף על הנציגים זה לא משנה

עודד פורר:  שימו נציג-שניים שיישב בכל הדיונים

עודד פורר:  נזק מזה בוועדה שלא יהיה

עודד פורר:  נזק בוודאי שלא יהיה

עודד פורר:  זה גם יופיע בסיכום של הוועדה

עודד פורר:  אני ממש מבקש את זה, ממש ממש ממש לטובת העניין

עודד פורר:  אין לי – אני לא בן קהילת בני המנשה

משה פסל: אני מקבל ועדיין אני מחויב להחלטת הממשלה

משה פסל:  בהחלטת הממשלה יש משרדי ממשלה בלבד פלוס נוספים

משה פסל:  אני מקבל, אני אבדוק את זה

משה פסל:  אם זה אפשרי, מבחינתי בשמחה גדולה, אין לי שום התנגדות, ההפך

עודד פורר: לדעתי, אם תעבירו החלטת ממשלה בסעיף 19(ב) או בסבב טלפוני לאשר נציג, אני לא מכיר אף אחד מקרב כל 37 שרי הממשלה שיגיד שהוא מתנגד

משה פסל: יש לי גם את הסיבות האחרות בהקשר הזה

משה פסל:  אני חושב שבסוף – וזו עוד נקודה חשובה בעיניי – האחריות על הקהילה היא קודם כל ובראש ובראשונה על הממשלה ועל נציגיה בכנסת ולא על הגופים האזרחיים, טובים ככל שיהיו ושותפים ככל שיהיו

משה פסל:  זה מסר שהיה חשוב לנו גם להעביר בתוך מסגרת הוועדה

משה פסל:  חשפנו לראשונה הרבה משרדי ממשלה שלא הכירו את בני הקהילה בכלל

משה פסל:  אני חושב שהלימוד הזה, יצא ממנו הרבה, אבל גם אם לא היה יוצא ממנו כלום הוא משמעותי מאוד בעניין הזה

עודד פורר: תודה

עודד פורר:  יענקל'ה מוסקוביץ

יעקב מוסקוביץ: צהריים טובים לכולם

יעקב מוסקוביץ:  אנחנו בסך הכול מאוד-מאוד רתומים למבצע הזה

יעקב מוסקוביץ:  אני קורא לזה "מבצע"

יעקב מוסקוביץ:  מועצה אזורית רמת הנגב רוצה להיות שותפה במעשה הערכי הזה של עליית בני המנשה

יעקב מוסקוביץ:  הצוות שלי הציג את התוכנית בפני משרד הקליטה וביום ראשון משלחת ממשרד הקליטה תגיע לרמת הנגב, נראה להם באופן פיזי את התוכנית שלנו ואיך אנחנו חושבים להירתם לאירוע

יעקב מוסקוביץ:  אנחנו מציעים כמובן הכשרות חקלאיות, שיתוף כל המערכות שלנו להכשרה של העולים ולהפוך אותם בסופו של דבר למתיישבים אמיתיים ברמת הנגב, להקנות להם ידע בתחום החקלאות

יעקב מוסקוביץ:  כל זה ייעשה בקהילה בניצנה, שהיא בנויה לאירועים אלה, וכולנו כמובן מקווים שהמהלך הזה יצליח ומאחלים בהצלחה לכולם

עודד פורר: תודה

עודד פורר:  מישהו רוצה להתייחס מקרב הנוכחים מקהילת בני המנשה?      

סוניה מנלון: שמי סוניה, רכזת קליטת עולים בקרית ארבע

סוניה מנלון:  הבאתי מכתב שהקהילה כתבה בקשר לעליית בני המנשה מהודו ואני אקריא אותו:      "במהלך שני העשורים האחרונים הגיעו לארץ כ-5,000 עולים מקרב קהילת בני המנשה שהתיישבו לאורכה ורוחבה של הארץ

סוניה מנלון:  כל ממשלות ישראל מאז שנת 2009 תמכו ועודדו את הגעת בני המנשה, שומרי תורה ומצוות, לישראל

סוניה מנלון:  ממשלות ישראל לאורך השנים קיבלו חמש החלטות בדבר הגעתם לישראל לצורך גיור

סוניה מנלון:  חלפו למעלה משנתיים מאז הגעת הקבוצה האחרונה של בני מנשה לישראל

סוניה מנלון:  חלפה יותר משנה כינון הממשלה בה אתם מכהנים בתפקידי מפתח ואחראיים, בין היתר, על עלייתם של אחינו ואחיותינו שנותרו מאחור בהודו

סוניה מנלון:       בשנה שחלפה, לא רק שהעלייה לא חודשה, אלא שמשרד העלייה והקליטה, בניגוד למדיניות של שרי העלייה והקליטה הקודמים, מסרב לקדם תהליכים לקביעת מכסה של בני מנשה המתאימים לגיור ועלייה

סוניה מנלון:  יודגש כי מדובר על הגעתם מהודו רק של כמה מאות בשנה של חברי קהילת בני מנשה, היראים לדבר השם והדבקים בקיום מצוות

סוניה מנלון:  כתגובה לקיפאון המתמשך בכל הנוגע לקידום העלייה של בני מנשה, למעלה מ-3,000 בני הקהילה המתגוררים בארץ חתמו על עצומה בה הם מביעים תחושות כבדות של הזנחת קרובי משפחתם שממתינים בלי קץ לעלות לארץ

סוניה מנלון:  אנו מבקשים להיפגש אתכם בהקדם כדי להעביר את קול הזעקה של כל קהילת בני מנשה בישראל

סוניה מנלון:  נשמח לפגוש אתכם ולהעביר את העצומה לפני יום שני הבא"

סוניה מנלון:  הבאנו לפה את העצומה החתומה

עודד פורר: להיפגש עם מי? עם השר?     

סוניה מנלון: כן

עודד פורר: תעבירו למשה, הוא יעביר את המסר לשר

סוניה מנלון: יש פה את החתימות של כל בני הקהילה שחתמו על העצומה

עודד פורר: תודה רבה

אסתר גין: אני אסתר גין, עליתי לארץ ב-97'

אסתר גין:  אני רוצה להגיד בקצרה למה העלייה נעצרה

אסתר גין:  אנחנו מחכים למשפחות שלנו שנמצאות בהודו ומאוד מאוד רוצות לעלות

אסתר גין:  הם שומרי תורה ומצוות, הם ממש מתפללים מדי יום, שומרים על היהדות ועושים הכול

אסתר גין:  אתם לא חושבים שאנחנו יהודים? אנחנו בני המנשה, כל הילדים שלנו נלחמו למען ישראל, יש כ-300 ילדים מבני המנשה שנלחמים בצבא

סוניה מנלון: נלחמים כרגע במלחמה

אסתר גין: אנחנו נותנים ככל יכולתנו למען המדינה

אסתר גין:  עכשיו העלייה נעצרה

אסתר גין:  בהודו, אנחנו יודעים, יש מלחמה, הם חיים בצל המוות

אסתר גין:  גם פה אנחנו חיים בצל המוות

אסתר גין:  כהורים זה ממש קשה לנו

אסתר גין:  גם פה הילדים שלנו הלכו למלחמה, לעזה, לכל מקום

אסתר גין:  קרובי המשפחה בהודו סובלים ממלחמה וגם פה אנחנו סובלים

אסתר גין:  אנחנו, שבט המנשה, מאוד קשה לנו

אסתר גין:  אנחנו לא ישנים לילות

אסתר גין:  אנחנו עושים מה שאנחנו יכולים, קוראים תהילים ומתפללים

אסתר גין:  אנחנו כ-300 נשים שיום ולילה מדליקות נרות ומתפללות למען החטופים והחיילים

אסתר גין:  הקדוש ברוך-הוא יודע

אסתר גין:  יום יבוא

אסתר גין:  זה בידיים שלכם

אסתר גין:  אני מבקשת מכול נציגי המדינה, תפתחו את עיניכם ותראו אותנו

אסתר גין:  בשבילכם זה לא הרבה, אנחנו כמעט 6,000, אתם יכולים להביא אותם בפעם אחת

אסתר קולני: נכון, רק 6,000 איש מחכים לעלייה, בבקשה תאשרו לנו להעלות את כל היהודים האלו

אסתר גין: מטוס אחד, מטוס שני וזהו, נגמר

אסתר גין:  גם אם הם יגיעו הם ילכו ישר למלחמה, הם מוכנים לאויבים

עודד פורר: תודה רבה

צבי חאוטה: חשוב לציין שאסתר גין היא אשתו של סימון גין, ז"ל, שעלה אחרי 2,000 שנה, בשנת 1981

צבי חאוטה:  היא אלמנה, בעלה נפטר, הוא היחיד שאחרי 2,000 שנה נחת פה ועשה עלייה

עודד פורר: תודה

עודד פורר:  בבקשה

דוד ישראל בראון: שמי בובי בראון, חבר ועד עמותת "שבי ישראל"

דוד ישראל בראון:  רק רציתי לשאול לגבי הדוחות של משרד החוץ: א', אנחנו מרגישים קצת אחרת לגבי האפשרויות של המלחמה ומידת הסיכון, וב', לא נאמרה מילה על הפליטים

דוד ישראל בראון:  יש המון פליטים ללא בית, ללא מקום עבודה, ללא אוכל, ואני חושב כמה זה דחוף

דוד ישראל בראון:  אנחנו צריכים לקחת בחשבון את המצב של הפליטים שנמצאים בשטח

דוד ישראל בראון:  תודה

עודד פורר: אני רק אומר לבני הקהילה בהקשר הזה, נמצא פה משה פינס, משנה למנכ"ל משרד העלייה והקליטה, תעבירו לו את הדברים, הוא בוודאי יעביר את זה לשר

עודד פורר:  אני קיימתי שיחה עם השר על נושא העלייה של בני המנשה

עודד פורר:  בתחושה שלי הוא רתום לעניין

עודד פורר:  לכן גם אמור להתקיים שיתוף הפעולה הזה עם מועצה אזורית רמת נגב

עודד פורר:  אני רוצה בהזדמנות זאת לברך את המועצה האזורית רמת נגב, את ראש המועצה ואת כל הצוות

עודד פורר:  תרצו לדבר?     

צבי צור: צהריים טובים

צבי צור:  איציק צור, המועצה האזורית רמת נגב

צבי צור:  אני רק רוצה לפתוח רגע בסוגריים לגבי מה שאמר יענקל'ה מוסקוביץ' ככותרת

צבי צור:  אנחנו מבקשים – והצגנו את זה לסמנכ"ל המשרד ונראה את זה בעין ביום ראשון – להציע תוכנית דו-שלבית לקליטה מיטבית

צבי צור:  לייצר פרק של קליטה ממקום שזה מה שהוא עושה ביום-יום, מרכז קליטה כחלק ממעבדה חינוכית בניצנה

צבי צור:  אדוני היושב-ראש מכיר את המקום

צבי צור:  אחרי פרק בקליטה, שזה מה שקורה היום, יתווסף פרק נוסף של הכשרה חקלאית על בסיס מרכזי המשתלמים בחקלאות ולמרכז ההכשרות של מו"פ רמת נגב ובעצם לייצר פלטפורמה שתאפשר לעולים הזדמנות לקליטה אמיתית, לא כפועלי ייצור, אלא כחקלאים, כמתיישבים עם אופציה להשתלב במושבים ברמת נגב, כחקלאים לכל דבר, מי שירצה

צבי צור:  מי שלא ירצה יוכל להשתלב בעבודות חקלאיות, לא כפס הייצור אלא ככאלה שיכולים להוביל צוותים

צבי צור:  הדבר הזה יאפשר קליטה הרבה יותר מיטבית לעולים, שזו זכותנו וחובתנו

עודד פורר: תודה רבה

עודד פורר:  אני רוצה שוב לברך את המועצה על ההירתמות לכל נושא העלייה והקליטה בהקשר הזה

עודד פורר:  אני חושב שיש פה אמירה חשובה

עודד פורר:  מהיכרותי עם הדברים, הקליטה ביישובים הכפריים – באופן כללי אני אומר, לא קשור לבני המנשה אלא הקליטה באופן כללי בישובים הכפריים – היא הקליטה המיטבית

עודד פורר:  הפרויקט של בית ראשון במולדת הוכיח את עצמו בכל קנה מידה גם לגבי הקליטה וגם לגבי היכולת של היישובים במועצות האזוריות לגדול ולהשאיר תושבים אצלם

עודד פורר:  יש כאלה שמתחילים את תהליך הקליטה שם אבל לא נשארים ויש כאלה שנשארים וכן נקלטים בתוך היישובים

עודד פורר:  הקליטה הקהילתית הזאת היא מאוד מאוד חשובה, קל וחומר כשמדברים באמת על קהילה כמו קהילת בני המנשה

עודד פורר:       לכן, אני מקווה שיהיה סיור טוב

עודד פורר:  אני גם אבקש עדכון אחרי הסיור לגבי מה שעלה שם

עודד פורר:  אני אומר לממשלה, למשרד הקליטה, העובדה שיש פרטנר בשלטון המקומי, שבאה מועצה אזורית ואומרת: אנחנו לוקחים על עצמנו, אנחנו רוצים את זה – וזה לא שכופים עליהם, או שפתאום הם צריכים להתמודד עם גל עלייה והעירייה אומרת שהיא הייתה מעדיפה שזה יגיע לעיר אחרת, יש גם רשויות כאלה, פה יש רשות שאומרת: "אנחנו מוכנים לזה", אני חושב שהממשלה חייבת לתת פה את שיתוף הפעולה

עודד פורר:  אני מקווה שבאמת התוכנית שתצא מהפורום הבין-משרדי תהיה טובה

עודד פורר:       אני שוב אומר, וזה גם יופיע בסיכום הדיון, אני קורא בכל לשון של בקשה: תכניסו נציגי קהילה רשמיים לפורום, באופן רשמי, שהם ידעו שהם חברי הוועדה הבין-משרדית, חברים מן המניין בוועדה הבין-משרדית

עודד פורר:  דבר לא יינזק מעבודת הממשלה

עודד פורר:  לא יהיה מצב שהממשלה לא רוצה לעשות משהו והיא תעשה אותו בגלל שנכנס נציג

עודד פורר:  אבל זה גם יביא קול לשולחן, זה גם יעשה את ההבנה שהתוכנית הזו היא תוכנית משותפת, וגם את ההבנה שאני חושב שהיא חשובה מאין כמוה, שאין פה פטרונות, אין פה איזושהי ועדה שבאה ואומרת לקהילה מה נכון לקהילה, הקהילה יודעת גם היא נכון לה

עודד פורר:       יש פה אנשים שנמצאים הרבה מאוד שנים בארץ וגם השתלבו, הם גם מכירים את הבעיות האלה הרבה יותר טוב מכל מי שיושב בוועדה, אין לי ספק כי הם מכירים את הבעיות על בשרם

עודד פורר:  יש פה מספיק

עודד פורר:  אנחנו מכירים פה את צבי בוועדה, אני מניח שיש עוד אחרים, לא משנה

עודד פורר:  בסוף זה צריך להיות מישהו שהקהילה תרגיש שקולה היה מסביב לשולחן

עודד פורר:  אני לא יודע איך להעביר לך עד כמה הדבר הזה הוא קריטי וחשוב כדי שהעסק הזה יצליח, כדי שהתוכנית הזו תצליח והיא גם תהיה בשותפות

עודד פורר:  אנחנו נמשיך לעקוב אחרי הנושא

נתנאל האוקיפ: שמי נתנאל האוקיפ, אני מקרית ארבע

נתנאל האוקיפ:  אני רואה היום הזדמנות להביע את הקולות שנשמרו בלב שנים רבות

נתנאל האוקיפ:  אני עליתי בשנת 99' כי אחי, שהיה גר בגוש קטיף, בנווה דקלים, נפטר

נתנאל האוקיפ:  אחותי הייתה אלמנה ולא היה אף אחד מהמשפחה אז הגעתי לארץ

נתנאל האוקיפ:  תודה רבה ל"שבי ישראל" שתמכו בנו עד עכשיו ועל כל הדברים, אבל גם להם יש את הקשיים שלהם, זה לא מגיע מהשמיים

נתנאל האוקיפ:  באנו עם המכתב והעצומה שאנשים חתמו עליה

נתנאל האוקיפ:  באתי לבקש מכם, מכל הוועדה הזו, תבואו לקראתנו, כי כבר עברו כמה שנים

נתנאל האוקיפ:  אנחנו מאוד מחכים שכל המשפחה שלנו תבוא, שנגור פה ביחד

נתנאל האוקיפ:  אתם בטח משתמשים גם בטוויטר, אתם יכולים לראות מה הולך בהודו

נתנאל האוקיפ:  בכל מקום יש סכנה, אין מה לעשות, אבל יש מלחמה שבלי תמיכה שלנו זה לא יעזור

נתנאל האוקיפ:  מדינת ישראל היא מדינת יהודית, למה שלא נביא אותם? באנו לבקש את טובתכם, שתאשרו את זה ונקדם את זה הלאה

נתנאל האוקיפ:  אני מחכה המון שנים כבר, לא ראיתי את המשפחה שלי – יש אנשים שלא רואים את המשפחה יום-יומיים ומשתגעים, הינה, רק השתחררתי עכשיו מהמילואים - - -     

עודד פורר: איזה קרובי משפחה יש לך שם?     

נתנאל האוקיפ: כל האחיות שלי נשארו שם

צבי חאוטה: הם היו גרים באימפאל, היכן ששרפו את הבתים של המשפחה, את הרכוש, הרכבים, הכול

נתנאל האוקיפ: היום לקחו לנו את הבית שלנו

נתנאל האוקיפ:  כבר כתוב שם - - -

נתנאל האוקיפ:  אתם לא מבינים את המשמעות של זה, זה כמו "חמסניק", משהו כזה

נתנאל האוקיפ:  לקחו את המקום, כתבו בעל הער של הבית שלנו את השם כאילו זה שייך להם כבר

נתנאל האוקיפ:  יש הפרדה כבר במדינת מניפור

נתנאל האוקיפ:  מה זה אומר? שיאללה, הקדוש ברוך-הוא כבר קורא לכם, תבואו לארץ, תעשו עלייה, זה הזמן

נתנאל האוקיפ:  אז תבואו לקראתנו

נתנאל האוקיפ:  אתם בטח יודעים, אנחנו לא צריכים לספר את זה יותר מדי, אבל בהזדמנות הזו שהיום באתי לכאן אני רוצה שתשמעו את הקול שלנו ואת הקשיים שיש לנו

נתנאל האוקיפ:  אפשר להפריד בין אבא לאימא? זה אותו דבר

נתנאל האוקיפ:  חלק מהגוף שלי נמצא פה וחלק שם

עודד פורר: תודה רבה

עודד פורר:  הדברים שאמרת היו חשובים

עודד פורר:  תודה שבאת

צבי חאוטה: חשוב להוסיף, שני האחיינים ושתי הכלות הם פרופסורים, דוקטורים

צבי חאוטה:  זו ברכה להביא אותם

עודד פורר: קודם כל זו ברכה

עודד פורר:  אבל גם אם הם לא דוקטורים, זה לא חשוב

צבי חאוטה: זה מה שהרוב מחפשים

עודד פורר: אנחנו עם אחד

עודד פורר:  ארץ ישראל היא הבית הלאומי של העם היהודי, מכל התפוצות, מארצות הברית, מצרפת, מרוסיה וגם מהודו

אסתר קולני: לי קוראים אסתר קולני, אני עובדת סוציאלית במחלקת רווחה בקרית ארבע

אסתר קולני:  רציתי רק לומר שאנחנו אנשים פשוטים ומוכנים לעשות הכול למען מדינת ישראל

אסתר קולני:  אם רק תאשרו עלייה של בני המנשה אתם רק תרוויחו

אסתר קולני:  אנחנו מוכנים לעבוד בעבודות פשוטות, בכל דבר, העיקר שנתיישב פה, וכולם מוכנים להתגייס לצבא לקרבי

אסתר קולני:  עוד תרוויחו מאתנו

אסתר קולני:       אני אנצל את ההזדמנות הזאת לומר תודה ל"שבי ישראל" על הליווי, התיווך, הכול

אסתר קולני:  כלום לא מובן מאליו

אסתר קולני:  אני אומר את זה מהלב, לכן אני מתרגשת והקול שלי רועד

אסתר קולני:  גם לכם, תאשרו את העלייה, האנשים האלו, הגברים יתגייסו לצבא ואנחנו ננצח את החמאס וביחד נצליח

עודד פורר: תודה רבה

עודד פורר:  משה, אני מקווה שהמסר ברור

עודד פורר:  אני אשוחח עוד פעם היום עם השר, אני גם מבקש לקבוע דיון ועדה לפני סוף המושב כדי לקבל עדכון

עודד פורר:  יהיה פה דיון שתצטרכו לעדכן איך התקדמתם בהחלטת הממשלה

עודד פורר:  צריך להזדרז למצוות אז תזדרזו למצווה הזאת, בסדר? זאת הבקשה שלי

עודד פורר:  תודה רבה, הישיבה נעולה